Indstillingsopgaver


 * Denne side skal bruges til arbejdet med indstillingsopgaverne. Vejledningen til de 2 opgaver kan ses af nedenstående.**


 * Opgave 1 **

Et dansk naturområde

Formålet med arbejdet med temaet ”dansk naturområde” er at give jer studerende kendskab til nogle hyppigt forekommende landskabsformer, deres morfologi, materialer og dannelse (genese).
 * Formål **

Desuden er det formålet at opnå færdighed i at læse et topografisk kort i stort målestoksforhold, beskrive og analysere dets morfologiske forhold gennem anvendelse af udvalgte faglige metoder, herunder anvendelse af landskabskort og behandling af og forsøg med materialer i felten og i laboratoriet.

Udvælg et danske naturområde, typisk et areal svarende til et 4 cm korts. Det udvalgte område bør have nogen morfologisk variation.
 * Øvelsesvejledning **

Beskriv v.h.a. kurvebilledet, terrænprofiler, indfarvning af højdeintervaller, opmålinger, modeller, egne fotos, jordbundsprøver, skitser mv. et udvalg af de vigtigste terrænformer og gør rede for deres materialeindhold og deres dannelse. (Gerne med anvendelse af relevant litteratur)
 * Terrænformer og deres dannelse**

Inddel området i fysiske regioner, der er ensartet med hensyn til et eller flere terræn-, jordbunds,- og/eller vegetationsmæssige træk. Karakteriser de enkelte regioner bla. gennem forløbet af deres kurvebillede (jf. S. 159ff. i ”naturgrundlag, menneske og miljø” se scannede artikler).
 * Regionalisering**

Giv afslutningsvis en kort sammenfattende karakteristik af området. Sammenfatningen skal rumme en personlig og begrundet vurdering af områdets kvaliteter i henseende til rekreative og økonomisk udnytte.
 * Sammenfatning**

Præsentationen skal endvidere indeholde et veldisponeret og fagdidaktisk begrundet undervisningsforløb med et tilsvarende indhold afpasset til et givet klassetrin i folkeskolens geografi- og evt. Natur og teknikundervisning.
 * Undervisningsforløb**

Opgaven udarbejdes i grupper på 2-3 studerende og skal have et omfang på 10-15 normalsider, og publiceres på denne wiki på en side med gruppens navne. I bedes løbende arbejde med opgaven på siden, så vi kan dele erfaringer og give feedback på hinandens arbejde.

Martin 0812-2012


 * Opgave 2 **


 * Et danske lokalområdes kulturgeografi**

Formålet med arbejdet med temaet ” et dansk lokalområdets kulturgeografi” er at give de studerende kendskab til det dansk kulturlandskabs arealanvendelsesmønster og dets dynamiske processer i fortid og nutid samt til dets befolkningsmæssige og erhvervsmæssige udvikling.
 * Formål**

Desuden er det formålet at opnå færdighed i at analysere et topografisk kort i stort målestoksforhold med henblik på en regionalisering af kulturlandskabet efter arealanvendelse, i relation hertil også dets befolkning og befolkningsudvikling, bebyggelse og erhverv gennem anvendelse af udvalgte faglige metoder og kilder såsom statistik, grafer, modeller og tematiske kort.

Endvidere skal de studerende kunne vurdere området i henseende til levevilkår fx under synsvinkler som centralt/marginalt, vækst/stagnation, serviceforsyning mf. og i henseende til pædagogisk anvendelighed i faget geografi i folkeskolen.

Arealanvendelsen og bebyggelse behandles for hele det, fra naturområdeanalysen, valgte 4 cm kort, mens befolkning, erhverv og fysik planlægning af kildemæssige hensyn må nøjes med at tage udgangspunkt i den største by. Følgende aspekter behandles:
 * Øvelsesvejledning**

Beskriv områdets arealanvendelse ud fra det topografiske kort og giv en skønsmæssig vurdering af fordelingen af kategorierne: ager, gartneri og frugtavl, skov, klit, hede, eng og mose samt vandarealer, trafikarealer og bebyggelse. Fordelingen sammenlignes med fx med landsgennemsnittet.
 * Arealanvendelse**

Områdets bebyggelse gøres til genstand for særskilt behandling. Bebyggelsen analyseres efter form, funktion og lokalisering og klassificeres som: 1.a rural samlet: landsbyer (alder og type), sommerhuse. 1.b rural spredt: gårde, husmandssteder, huse. 2. urban : gl. Købstad, forstad, stationsby, bymæssigbegyggelse (funktioner: fx beboelse (høj/lav), erhverv (industri, service)), (lokalisering: fx vadested, overfartsby, havneby, fiskeriby, oplands-. Midsvejs- stationsby- og eller industriby.)
 * Bebyggelse**

Befolkningen beskrives og analyseres under hensyn til: Befolkningstallets udvikling og fordeling på land og by, køn, alder, fødsels- og dødshyppighed, migration (emigration, immigration) og etnisk baggrund. I beskrivelsen og analysen inddrages og anvendes de demografiske modeller og grafer fx. befolkningspyramider osv.
 * Befolkning**

Erhvervene klassificeres i grupper: primære, sekundære, tertiære og evt. Kvartære. Den givne kommunes fordeling sammenlignes med landsgennemsnittet eller andre kommuner. I relation til erhvervene kan indkomstfordelingen og områdets potentiale vurderes.
 * Erhverv**

Den fysiske planlægning, således som den kommer til udtryk gennem regions- og kommuneplaner kan behandles særskilt eller i forbindelse med behandlingen af bebyggelsen, erhvervene eller den sammenfattende regionalisering.
 * Fysisk planlægning**

Inddel området i regioner, der er ensartet med hensyn til et eller flere træk hentet fra den fysiske geografi og/eller kulturgeografien: fx moræneflader med spredt gårdbebyggelse, det skovklædte randmoræneområde, dødislandskabet med husmandssteder, forstadsboloigområdet i suburbaniseringszonen, højstatusboligkvarteret i citynært beliggenhed eller på littorina- eller tunneldalsskrænten. Giv afslutningsvis en kort sammenfattende karakteristik af hele området. Sammenfatningen skal rumme en personlig og begrundet vurdering af områdets kvaliteter i henseende til rekreativ og økonomisk udnyttelse.
 * Sammenfattende regionalisering**

Rapporten skal endvidere indeholde et veldisponeret og fagdidaktisk begrundet undervisningsforløb (brug faghæftet) med et tilsvarende indhold afpasset til et givet klassetrin i folkeskolens geografiundervisning.
 * Undervisningsforløb**

Opgaven udarbejdes i grupper på 2-3 studerende og skal have et omfang på 10-15 normalsider og publiceres på denne wiki, på en side med gruppens navne. I bedes løbende arbejde med opgaven på siden så vi kan dele erfaringer og give feedback på hinandens arbejde.
 * Omfang og aflevering**

Martin 0812-2012

GRUPPER:

Gruppe 1: Julia, Nini og Camilla Gruppe 2: Peter, Thorbjørn og Ole Gruppe 3: Jesper og Cecilie

Gruppe 4: Sofie & Jeppe. Gruppe 5: Helle Gruppe 6: Kristoffer, Frederik & Claes Gruppe 7: Mie, Helene og Ida